పూంచ్: జమ్మూకశ్మీర్ సరిహద్దులో పాకిస్థాన్ జరిపిన కాల్పుల్లో ఇద్దరు భారత ఆర్మీ జవాన్లు అమరులయ్యారు. ప్రతి కాల్పుల్లో ఓ పాక్ సైనికుడు మృతి చెందగా మరొకరు తీవ్రంగా గాయపడినట్లు సమాచారం. పాకిస్థాన్ బోర్డర్ యాక్షన్ టీం గురువారం మధ్యాహ్నం 2 గంటలకు కాల్పులకు పాల్పడింది. పూంచ్లోని సరిహద్దు నియంత్రణ రేఖను దాటి 600 మీటర్ల మేర భారత భూభాగంలోకి చొచ్చుకొచ్చింది. ఇండియన్ పోస్టులకు 200 మీటర్ల సమీపానికి రావడంతో భారత ఆర్మీ జవాన్లు గుర్తించారు. దీంతో రెండు వైపులా భారీగా కాల్పులు జరిగాయి.పాక్ బోర్డర్ యాక్షన్ టీం కాల్పుల్లో భారత్కు చెందిన ఏరియా డామినేషన్ గస్తీ జవాన్లు ఇద్దరు అమరులయ్యారు. ప్రతి కాల్పుల్లో ఓ పాక్ సైనికుడు మృతి చెందగా మరొకరు తీవ్రంగా గాయపడ్డారు. అయితే భారీగా కాల్పులు జరిపిన పాక్ గాయపడిన ఆ జవాన్ను తమ భూభాగంలోకి తీసుకెళ్ళినట్లు ఆర్మీ వర్గాలు తెలిపాయి. సరిహద్దులో కాల్పులు ఇంకా కొనసాగుతున్నట్లు వెల్లడించాయి.
poonch: jammookashmir sarihaddulo pakisthan jaripina kaalpullo iddaru bhaarata armi javaanlu amarulayyaru. prati kaalpullo oo pak sainikudu mruti chendagaa marokaru teevramgaa gayapadinatlu samacharam. pakisthan border action teem guruvaram madhyaahnam 2 gantalaku kaalpulaku paalpadindi. poonchlooni sarihaddu niyantrana rekhanu daati 600 meaterla mera bhaarata bhuubhaagamlooki chochukochindi. indian postulaku 200 meaterla sameepaaniki raavadamtho bhaarata armi javaanlu gurtinchaaru. deentho rendu vaipula bhariga kaalpulu jarigai.pak border action teem kaalpullo bhaaratku chendina aria damination gastee javaanlu iddaru amarulayyaru. prati kaalpullo oo pak sainikudu mruti chendagaa marokaru teevramgaa gayapaddaru. ayithe bhariga kaalpulu jaripina pak gaayapadina aa javaannu tama bhuubhaagamlooki teesukellinatlu armi vargaalu telipai. sarihaddulo kaalpulu inka konasaagutunnatlu velladinchaayi.